Kontrolná komisia podľa Stanov SBZ Čl. 15 revízne postupy ods. 9 posúdila námietku člena SBZ p. Hriňáka ako neopodstatnenú a preto konanie o námietke zastavuje.

Kontrolná komisia má za to, že Klasifikačná komisia rozhodla o nepridelení Majstrovských bodov (ďalej ako „MB“) v súlade s Klasifikačným poriadkom a ustanovenie Čl. 4 Prideľovanie majstrovských bodov Klasifikačného poriadku v znení: *„Nárok na zisk MB majú od 1. apríla 2012 len členovia SBZ so zaplateným členským príspevkom v danom roku (vrátane hráčov, ktorí platiť nemusia: čestní členovia, dorastenci). Zaplatenie členského vytvára nárok na zisk MB od 1. apríla daného roku do 31. marca budúceho roku.“*  nie je v rozpore so Stanovami SBZ. Keďže Stanovy SBZ neuvádzajú právo člena SBZ na pridelenie MB za kalendárny rok, orgány SBZ preto môžu určiť aj iné obdobie. Zároveň v podľa Čl. 3 Členstvo v SBZ, práva a povinnosti členov ods. 2 písm. e) poods. iv je povinnosťou člena SBZ uhradiť členské za daný rok.